અમદાવાદ નામ શહેરીજનોની એક ઓળખ બની ગઈ છે. આ નામ યથાવત રહે તે માટે અમદાવાદના વકીલ બંદીશ સોપારકરે ઓનલાઈન પિટિશન ફાઈલ કરી નામ નહિ બદલવા વિરોધ દર્શાવ્યો છે. WWW.CHANGE.ORG વેબસાઈટ પર ઓનલાઈન પીટીશન કરી લોકોનો અભિપ્રાય મેળવતા ત્રણ દિવસમાં જ નામ યથાવત રાખવામાં આવે તેવો પ્રતિસાદ જોવા મળ્યો છે. આ વકીલ દ્વારા વેબસાઈટ પર ફાઈલ કરાયેલી પીટિશનમાં અમદાવાદનો ઐતિહાસિક આધાર રજૂ કરીને તેનું નામ ન બદલવા જનમત માંગવામા આવી રહ્યો છે. સોમવારની સાંજ સુધીમાં જ 12 હજારથી વધુ સોશિયલ મીડિયાના યૂઝર્સે અમદાવાદનું નામ કર્ણાવતી ન કરવા મુખ્યમંત્રીને વિનંતી કરતા પત્રને સમર્થન આપ્યું છે.